PRIMĂRIA ORAŞ DETA

Nr. 6.012/06.06.2023                                          

RAPORT
privind aprobarea categoriilor de cheltuieli finanțate de la bugetul local aferente obiectivului de investiții: ,,Realizare varianta de ocolire a orașului Deta”.
 Având în vedere ca ORAȘUL DETA a fost inclus în Programul Național de Investiții "Anghel Saligny" prin aprobarea Cereri de finanțare privind realizarea investiției ”REALIZARE VARIANTA DE OCOLIRE A ORAȘULUI DETA” aferentă Programului Național de Investiții "Anghel Saligny" si de asemenea  crearea şi modernizarea sistemelor rutiere, cicliste și pietonale constituie elemente de bază pentru comunitate, acestea fiind  necesare pentru a asigura condiții de, protecția mediului, accesibilitatea şi, în general, condiții optime de trai, în acest context,  s-a întocmit o documentație TEHNICO-ECONOMICA (faza -SF) în vederea realizării obiectivului propus, respectiv: ”REALIZARE VARIANTA DE OCOLIRE A ORAȘULUI DETA”.
Prin Hotărârea Consiliului local al oraşului Deta nr. 63/28 martie 2023 au fost aprobate Anexa 1 – Caracteristicile principale și indicatorii tehnico-economici ai obiectivului de investiții “Realizare varianta de ocolire a orașului Deta”, Anexa 2 - Devizul general privind cheltuielile necesare realizării obiectivului de investiții “Realizare varianta de ocolire a orașului Deta” și Anexa 3 - Documentația faza SF pentru realizarea investiției „Realizare varianta de ocolire a orașului Deta”.

Valoarea totală a investiției cu TVA inclus este de 15.603.176, 35 lei din care partea suportată de Ministerul Dezvoltării, Lucrărilor Publice și Administrației este de 14.091,876,35 lei, iar valoarea finanțată din bugetul local al  Orașului Deta este 1.511.300 lei, așa cum rezultă din anexa 1 a Hotărârii Consiliului local al oraşului Deta nr. 63/28 martie 2023 privind aprobarea Documentației tehnico-economice (faza - SF), Devizului general și Indicatorilor tehnico-economici ai obiectivului de investiții: ,,Realizare varianta de ocolire a orașului Deta”.

Ca cerință obligatorie a Ministerului Dezvoltării, Lucrărilor Publice și Administrației, anterior încheierii contractului de finanțare, este necesară transmiterea, alături de alte acte, a hotărârii consiliului local de aprobare a categoriilor de cheltuieli finanțate de la bugetul local aferente obiectivului de investiții, motiv pentru care este necesară adoptarea unei hotărâri în acest sens.

